Magazín o knihách

Paolo Giordano (*19. december 1982, Turín)
2024-12-19
Paolo Giordano (*19. december 1982, Turín)

taliansky spisovateľ, povolaním fyzik, debutoval románom Osamelosť prvočísiel (2008, SLOVART 2012), za ktorý získal viacero literárnych ocenení, román sa stal bestsellerom, natočili podľa neho film. Úspešný bol aj Giordanov druhý román Ľudské telo

Banská Bystrica: Samo Marec: Ako sa zbaviť zúfalstva zo Slovenska a poraziť Roberta Fica
2024-12-17
17.12.2024, 18:00, Záhrada, Banská Bystrica

Diskusia so Samom Marecom o knihe Ako sa zbaviť zúfalstva zo Slovenska a demokraticky, mierumilovne a kultivovane poraziť Roberta Fica
Ak sa tam nedostanete, lebo bude plno, vypočujte si podcast alebo prečítajte rozhovor na https://www.magazinoknihach.sk/samo-marec/

Arthur C. Clarke (* 16. december 1917)
2024-12-16
Sir Arthur Charles Clarke
(*16. december 1917, Minehead, Spojené kráľovstvo – † 19. marec, Kolombo, Srí Lanka)

britský autor sci-fi, vynálezca a propagátor kozmonautiky. Spolu s Róbertom Heinleinom a Isaacom Asimovom patrí do „veľkej trojky sci-fi“. K jeho najznámejším dielam patria Vesmírna odysea, cyklus Ráma…

Jane Austenová (*16. december 1775)
2024-12-16
Jane Austenová

(* 16. december 1775, Steventon, Anglicko – † 18. júl 1817, Winchester, Anglicko)
anglická spisovateľka, zakladateľka moderného, tzv. „rodinného“ románu (domestic novel). Jej najznámejšími dielami sú Rozum a cit, Pýcha a predsudok

Literárny kvocient: Anna Siedykh a Viliam Nádaskay
2024-12-16
16.12.2024, 19:00, Rómerov dom, Zámočnícka 10, Bratislava

Literárny kvocient: Anna Siedykh a Viliam Nádaskay
Decembrové LQ – Literárny kvocient pozýva k diskusii o knihách Cudzinečnosť a Strmhlav, sliepňajúc
O knihách, ich podobnostiach aj rozdieloch, budú s moderátorom Petrom Darovcom diskutovať Anna Štičková, Ivana Hostová a Eva Urbanová.
Diskusný formát LQ – Literárny kvocient sa už od roku 2016 snaží byť naplnením dlhodobého volania po kritickej reflexii súčasnej literárnej tvorby na Slovensku. V centre každého vydania programu stoja vždy dve výrazné pôvodné literárne diela. Kritériom výberu je aktuálnosť titulu či miera jeho rezonancie v domácom kultúrnom prostredí.
CUDZINEČNOSŤ
Anna Siedykh v zbierke Cudzinečnosť píše v dvoch jazykoch: v rodnej ukrajinčine a v slovenskom jazyku, ktorý sa stal jej druhým domovom. V básňach sa vytvára unikátny priestor, v ktorom sa ukrajinčina a slovenčina prelínajú, vedú rozhovor a odkazujú na seba. Básne nie sú prekladmi, ale vyznaniami, ktoré vychádzajú z blízkosti a zároveň z rôznosti jazykov a kontextov. Odrážajú dôveru, že jazyk nie je len dorozumievacím prostriedkom, ale aj zhmotnením kolektívnej a individuálnej pamäti. Mladá autorka nezaprie svoju dychtivosť pri objavovaní sveta, zároveň sa však stretáva s krutosťou tohto času, vojnou, ktorá všetko ovplyvňuje a mení. Siedykhovej tvorba je v slovenskej literatúre jedinečná a prináša nečakané obohatenie slovenskej, ale i ukrajinskej kultúry, ktoré vzniklo za týchto mimoriadnych tragických okolností.
Knihu vydavalo OZ FACE.
STRMHLAV, SLIEPŇAJÚC
Tretia kniha Viliama Nádaskaya Strmhlav, sliepňajúc pozostáva z viacerých stavebných kameňov: z elegickej skladby, pretkanej básňami o povahe písania, tematickými textami, ktorých ústredným motívom je rez, a prozaizovanými textami-exemplami. Ústrednou témou je, tak ako pri predošlých dvoch knihách, deficitnosť sveta a jeho narastajúca nezmyselnosť, nevyhnutnosť úniku či odchodu. Básnikovo spoznávanie sveta sa v tomto bode dostáva ku skepse, rezignácii na akúkoľvek celistvosť a napokon k zmierovaniu sa so stavom, v ktorom sa rôzne subjekty a postavy jeho básní ocitajú. Autorova poézia smeruje k jednoznačnejším modalitám, no i tak sa kde-tu vyskytne trpký smiech nad absurditami života.
Kniha vyšla vo vydavateľstve Vlna.

Pál Závada (*14. december 1954)
2024-12-14
Pál Závada

(*14. december 1954)
Maďarský spisovateľ, jeho najznámejším románom je Jadvigin vankúšik. Román tvorí trilógiu spolu s dielami Milota a Potomkovia fotografa.

Žilina-Vlčince: Júlia Marcinová: Svet módy a elegancie
2024-12-13
13.12. 2024, 17:30, mestská knižnica Žilina-Vlčince

Beseda s Júliou Marcinovou
Pozývame vás na besedu s Júliou Marcinovou, autorkou kníh Kde si sa vydala, tam si mlieko pýtaj a Svet módy a elegancie .

Považská Bystrica: Samo Marec: Ako sa zbaviť zúfalstva zo Slovenska a poraziť Roberta Fuca
2024-12-12
12.12.2024, 18:00, Cooltajner, Považská Bystrica

Diskusia so Samom Marecom o knihe Ako sa zbaviť zúfalstva zo Slovenska a demokraticky, mierumilovne a kultivovane poraziť Roberta Fica
Ak sa tam nedostanete, lebo bude plno, vypočujte si podcast alebo prečítajte rozhovor na https://www.magazinoknihach.sk/samo-marec/

Joseph Heller († 12. december 1999, East Hampton)
2024-12-12
Joseph Heller
Josephy Heller, Miami Bookfair International, 1986
(*1. mája 1923, New York – † 12. december 1999, East Hampton)
Americký spisovateľ, preslávil sa najmä knihou Hlava XXII. Ďalšími skvelými románmi sú Niečo sa stalo, Gold nad zlato, Boh vie, Záverečná…

Martin: Samo Marec: Ako sa zbaviť zúfalstva zo Slovenska a demokraticky, mierumilovne a kultivovane poraziť Roberta Fica
2024-12-11
11.12.2024, 18:00, Kafe Brept, Martin

Diskusia so Samom Marecom o knihe Ako sa zbaviť zúfalstva zo Slovenska a demokraticky, mierumilovne a kultivovane poraziť Roberta Fica
Ak sa tam nedostanete, lebo bude plno, vypočujte si podcast alebo prečítajte rozhovor na https://www.magazinoknihach.sk/samo-marec/

Alexander Isajevič Solženicyn (*11. decembra 1918)
2024-12-11
Alexandr Isajevič Solženicyn

(*11. decembra 1918 – † 3. august 2008, Moskva)
Ruský spisovateľ, disident, publicista, nositeľ Nobelovej ceny za literatúru (1970 – cenu si však nemohol prevziať, v roku 1974 bol násilne odsunutý do západného Nemecka, zbavený sovietskeho občianstva. V roku 1976 odišiel do USA, do Ruska sa vrátil v roku 1994). Jeho najznámejšími dielami sú Jeden deň Ivana Denisoviča, Rakovina, Súostrovie Gulag I.-III.

Žilina: Júlia Marcinová: Svet módy a elegancie
2024-12-10
10.12. 2024, 16:30, Krajská knižnica v Žiline

Krst knihy Svet módy a elegancie
Príďte s nami uviesť do života knihu o móde a odievaní z medzivojnovej Žiliny, od autorky bestelleru Kde si sa vydala, tam si mlieko pýtaj, Júlie Marcinovej.

Prešov: Lívia Hlavačková: Bezpečná online knižnica
2024-12-09
9.12. 2024, 17.30, Krajská knižnica P.O.Hviezdoslava, Prešov

Je užívanie liekov oukej? Ako sa medzi všetkými tabletami a kapsulami plnými sľubov vyznať?
Viac o problematike farmaceutických hoaxov a poloprávd sa dozviete na stretnutí s Líviou Hlavačkovou, autorkou knihy 𝗢𝗱 𝗲𝗹𝗶𝘅𝗶r𝗼𝘃 𝗽𝗼 𝗹𝗶𝗲𝗸𝘆 (Artis Omnis 2023)

Pezinok: Literatúra v Radnici: Súdruh disident
2024-12-09
09.12.2024, 19:00, Malokarpatská knižnica v Pezinku

Literatúra v Radnici: Súdruh disident
Malokarpatská knižnica v Pezinku pozýva do Radnice na uvedenie novej knihy Súdruh disident pod ktorú sa podpísali Matúš Vizár, Adrián Hnát a Michal Hvorecký.
Moderuje Veronika Šikulová.
Rezervácie sa prijímajú na tel. 033/6414009 alebo emailom na radnica@radnica.com.
Vstup je zdarma. ODPORÚČAME VYTVORIŤ SI REZERVÁCIU, počet
miest je obmedzený!

Horná Maríková (Artis Omnis): Milan Kováč: Nežná
2024-12-08
8.12.2024, 10:00, katolícky kostol v Hornej Marikovej

Prezentácia knihy Nežná
Príďte si vypočuť viac o zbierke ľúbostnej poézie Nežná od Milana Kováča (Artis Omnis 2024)

History Art & Music Club Humenné: Samo Marec: Ako sa zbaviť zúfalstva zo Slovenska a poraziť Roberta Fica
2024-12-06
6.12., 17:00, History Art & Music Club, Humenné

Debata so Samom Marecom o jeho knihe Ako sa zbaviť zúfalstva zo Slovenska a demokraticky, mierumilovne a kultivovane poraziť Roberta Fica
Pozrime sa do histórie, na to, čo ukazujú dáta, a začnime sa riadiť faktami – a prídeme na to, ako sa zbaviť zúfalstva zo Slovenska. Hovorí Samo Marec – a napísal o tom celú knihu.

Christiania Prešov: Samo Marec: Ako sa zbaviť zúfalstva zo Slovenska a poraziť Roberta Fica
2024-12-05
5.12., 19:00, Christiania, Prešov

Debata so Samom Marecom o jeho knihe Ako sa zbaviť zúfalstva zo Slovenska a demokraticky, mierumilovne a kultivovane poraziť Roberta Fica
Pozrime sa do histórie, na to, čo ukazujú dáta, a začnime sa riadiť faktami – a prídeme na to, ako sa zbaviť zúfalstva zo Slovenska. Hovorí Samo Marec – a napísal o tom celú knihu.

Artforum: Miroslav Mišák: Denníky domorodcov
2024-12-05
05.12.2024, 18:00, Artforum, Kozia 20, Bratislava

Diskusia s Miroslavom Mišákom o knihe Denníky domorodcov
Denníky domorodcov sú krehká próza, ktorá kladie životy ľudí a životy zvierat na jednu úroveň. A je to prirodzené – tak jedni ako aj druhí sú súčasťou toho istého organizmu, toho istého sveta.
Diskutovať o láske, prírode a o láske k prírode príde autor Miroslav Mišák a editor Ján Púček.

Aupark: Katarína Kovačechová: Keď zvonia zvony nad krajinou
2024-12-05
5.12.2024, 17:30, Panta Rhei, Aupark, Einsteinova 18, Bratislava

Krst knihy Kataríny Kovačechovej Keď zvonia zvony nad krajinou
Príďte zažiť jedinečné stretnutie s autorkou Katarínou Kovačechovou, ktorá nám vo svojej novej knihe ponúka mozaiku príbehov zo zákulisia rozhovorov so slovenskými osobnosťami.
Keď zvonia zvony nad krajinou je dielom, ktoré Vás prevedie nielen cez príbehy týchto osobností, ale aj krásnymi lokalitami Slovenska. Kniha Vás zavedie do rôznych kútov našej krajiny a odhalí kúzlo slovenských tradícií, histórie a miest, ktoré možno poznáte, no teraz ich uvidíte v inom svetle. Nechajte sa unášať na vlnách slov a obrazov, ktoré Katarína Kovačechová vykresľuje s citom a úctou k našej krajine. Pridajte sa k nám a objavte Slovensko prostredníctvom slov a spomienok, ktoré vo vás zarezonujú.

Christiania Poprad: Samo Marec: Ako sa zbaviť zúfalstva zo Slovenska a poraziť Roberta Fica
2024-12-04
4.12., 18:00, kníhkupectvo Christiania, Poprad

Debata so Samom Marecom o jeho knihe Ako sa zbaviť zúfalstva zo Slovenska a demokraticky, mierumilovne a kultivovane poraziť Roberta Fica
Pozrime sa do histórie, na to, čo ukazujú dáta, a začnime sa riadiť faktami – a prídeme na to, ako sa zbaviť zúfalstva zo Slovenska. Hovorí Samo Marec – a napísal o tom celú knihu.

Kunsthalle: Etela Farkašová: O písaní/nepísaní
2024-12-04
04.12.2024, 17:00, Kunsthalle, Bratislava

Uvedenie bibliofílie Etely Farkašovej
Srdečne vás pozývame na predstavenie bibliofílie Etely Farkašovej s názvom O PÍSANÍ/NEPÍSANÍ v stredu 4. decembra o 17:00 v priestoroch Kunsthalle v Bratislave.
Vstup je voľný. S autorkou Etelou Farkašovou a dizajnérom publikácie Palom Bálikom sa porozpráva vedúca domáceho oddelenia Slovenského literárneho centra Dana Podracká.
Bibliofília Etely Farkašovej O písaní / nespísaní je sondou do autorskej tvorby ako celoživotného procesu. Pre Farkašovú je jazyk miestom, z ktorého vidí svet. Písať pre ňu znamená komunikovať s postavami, ktoré vytvára, a zároveň komunikovať so sebou i s jazykom: ohmatávať svet zapamätanou skúsenosťou. Čítanie knihy nás pozýva do ticha, do jadra vlastnej bytosti.

Aupark: Mariana Čengel Solčanská: Milenec Adely Ostrolúckej
2024-12-04
4.12.2024, 17.30, Panta Rhei, AUPARK, Bratislava

Pozývame Vás na stretnutie s Marianou Čengel Solčanskou pri uvedení knihy Milenec Adely Ostrolúckej
Režisérka a spisovateľka Mariana Čengel Solčanská prichádza s novinkou Milenec Adely Ostrolúckej. Pokračuje vo svojej tradícii príbehov o významných postavách slovenskej histórie netradičný pohľadom

Artforum Košice: Samo Marec: Ako sa zbaviť zúfalstva zo Slovenska a poraziť Roberta Fica
2024-12-03
3.12.2024, 18:00, Artforum, Košice

Debata so Samom Marecom o jeho knihe Ako sa zbaviť zúfalstva zo Slovenska a demokraticky, mierumilovne a kultivovane poraziť Roberta Fica
Pozrime sa do histórie, na to, čo ukazujú dáta, a začnime sa riadiť faktami – a prídeme na to, ako sa zbaviť zúfalstva zo Slovenska. Hovorí Samo Marec – a napísal o tom celú knihu.

Goetheho inštitút: Ukrajinský knižný klub: Krv ti s uhlím pomiešam
2024-12-03
03.12.2024, 18:00, Goetheho inštitút, Panenská 33, Bratislava

Ukrajinský knižný klub: Krv ti s uhlím pomiešam
Čítame: Krv ti s uhlím pomiešam
Porozumieť východnej Ukrajine
Čierne ruky, čierne tváre – len oči z nich žiaria nabielo. A ešte zuby, ak sa práve usmievajú. Tak vyzerajú doneckí baníci, keď vyjdú na svetlo a zažmúria do slnka. Táto kniha rozpráva o tom, aký bol Donbas predtým, než sa stal epicentrom krutej vojny. Oleksandr Myched nás v nej zoberie priamo do čierneho srdca Ukrajiny.
Bachmut. Pokrovsk. Konsťantynivka. Sjevjerodoneck. Lysyčansk. Dnes hlavné mestá krutej vojny boli ešte donedávna nielen centrami ukrajinského a predtým sovietskeho baníctva, boli aj súčasťou pozoruhodného vesmíru zvaného Donbas.
Myched prichádza na východ v roku 2016. V Donecku a Luhansku už prebieha vojna a paralelne s ňou aj snahy o čosi ako nový začiatok: východná Ukrajina hľadá svoju identitu, mestá dostávajú nové mená, prichádza mladá generácia. A o invázii, ktorá má prísť o pár rokov, ešte nikto nič netuší.
Vo svojej knihe Krv ti s uhlím pomiešam Myched skúma mytológiu baníckych miest, kľúčové postavy regiónu, stereotypy i archetypy. Ukazuje nám, že tento kraj má v sebe oveľa viac než len vrstvu čierneho prachu. Nie je to len Donecká uhoľná panva, je to aj hrdé obyvateľstvo, etnicky a kultúrne rôznorodé, ktoré sa cíti byť silne spojené s Ukrajinou a neuzatvára sa pred Západom.
Kniha napísaná v roku 2020 je pôsobivou polyfóniou o minulosti a súčasnosti ukrajinského východu. Dnes sa číta ako príbeh o stratenej histórii, ľuďoch a mestách, ale aj ako záznam nekonečnej lásky k svojej krajine. Kniha vychádza v preklade Veroniky Goldiňákovej.
Oleksandr Myched (1988), ukrajinský spisovateľ, novinár a dnes už aj vojak. Autor deviatich knižiek, medzi ktorými vyniká jeho reportážny opus Krv ti s uhlím pomiešam (2020, slovenské vydanie: Absynt 2024), v ktorom prináša komplexný obraz minulosti i prítomnosti ukrajinského baníckeho východu v čase pred ruskou inváziou. Za túto knihu bol nominovaný na prestížnu cenu Jurija Ševelova a objavila sa aj medzi najlepšími knihami roka podľa BBC.

Aupark: David Púchovský: Republika hoaxu
2024-12-03
3.12. 2024, 18:00, Panta Rhei, Einsteinova 16, Aupark, Bratislava

Beseda s Davidom Púchovským o jeho knihe Republika hoaxu
Tajné plány, chemtrails, pandémia, čipovanie a Nový Svetový Poriadok. Zdajú sa Vám tieto témy známe? Práve o nich je kniha Republika hoaxu, ktorú príde osobne predstaviť jej autor – bývalý príslušník Policajného zboru a dlhoročný bojovník proti dezinformáciám, David Púchovský.
Počas besedy sa podelí o svoje skúsenosti z prvej línie boja proti falošným správam, ktoré sa stali neoddeliteľnou súčasťou dnešnej slovenskej spoločnosti. Príďte si vypočuť o tom, ako sa Slovensko stalo krajinou hoaxov, prečo sa dezinformácie šíria a aké kroky môžeme podniknúť, aby sme ich eliminovali.

Goetheho inštitút: Dušan Mikušovič: Neprišli sme vraždiť
2024-12-02
02.12.2024, 18:00, Goetheho inštitút v Bratislave

Uvedenie novej true crime knihy Dušana Mikušoviča: Neprišli sme vraždiť
Pozývame vás na uvedenie novej knihy Dušana Mikušoviča Neprišli sme vraždiť, v ktorej sa dočítate o najkrvavejšej lúpeži v slovenských dejinách. Vykradnutie banky vo Veľkej Bytči z roku 1927 patrí medzi najtrúfalejšie zločiny posledného storočia. Banditi sa vybrali vylúpiť malú banku na Považí, no zločin neprebiehal podľa ich plánu.
Dušan Mikušovič historicky verne zmapoval neznámy prípad lúpeže, ktorý novinové články spred sto rokov označovali za filmový príbeh z divokého západu
Hostkou diskusie bude aj Alexandra Letková z Právnickej fakulty Univerzity Palackého v Olomouci. Moderuje Braňo Bezák.

Divadlo Astorka: Pavol Weiss: 2500 týždňov
2024-12-02
2.12.2024, 18:00, Divadlo Astorka, Bratislava

Krst novej knihy Pavla Weissa 2 500 týždňov – románu o tom, že dejiny sa opakujú a ľudstvo je stále nepoučiteľné.
Keď bol Viktor Baumann malý, neustále si niečo kreslil „namiesto toho, aby naháňal loptu alebo robil niečo poriadne.“ Jeho otca Jakuba Baumanna to štvalo, obával sa, že mu zo syna vyrastie maliar – zároveň si však uvedomoval, že v dobe, v ktorej žijú, je to vlastne jedno. Socializmus prekvapenia neprinášal, takže nech už jeho syn bude robiť čokoľvek, ak nespraví nejakú hlúposť, prežije rovnako fádny hoci zdanlivo spokojný život ako on a jeho žena.

LiteRača: Tamara Archlebová a Oľga Gyárfášová
2024-12-01
1.12.2024, 18:00, Víno Chvostek, Rača

LiteRača: Tamara Archlebová a Oľga Gyárfášová
Pozývame vás na poslednú tohtoročnú diskusiu zo série LiteRača.
LiteRača je séria diskusií s autormi a autorkami, ktorí žijú v Rači alebo sa ich tvorba s Račou spája. Na štvrtom podujatí tohto cyklu privítame dve hostky: sociologičku Oľgu Gyárfášovú a spisovateľku a prekladateľku Tamaru Archlebovú. Moderovať bude Tomáš Hučko.
Rozprávať sa budeme o novej knihe Oľgy Gyárfášovej Ako sme žili v rokoch normalizácie, v ktorej sa autorka rozprávala s desiatimi ženami, ktoré boli súčasťou alternatívneho opozičného spoločenstva v rokoch normalizácie v Bratislave, budeme hovoriť aj o disente v Rači. S Tamarou Archlebovou si pripomenieme aj dielo básnika Vladimíra Archleba, autora básnickej zbierky Račiansky výber.
Podujatie vzniká s podporu MČ Rača a je súčasťou projektu literarnyklub.sk na cestách.

Ivanka pri Dunaji: FRAKTÁLive: Slovenská literatúra v pohybe
2024-11-29
29.11.2024,17:00, Informačné centrum, Moyzesova ul. č. 38/A, Ivanka pri Dunaji

FRAKTÁLive v Ivanke Slovenská literatúra v pohybe
Fraktál, o. z. a Obecný úrad Ivanka pri Dunaji si Vás dovoľujú pozvať na podujatie FRAKTÁLive v Ivanke (5. ) : SLOVENSKÁ LITERATÚRA V POHYBE (7 rokov – 7 životov)
Kedy: 29. novembra 2024 o 17.00 hod. Kde: Informačné centrum v Ivanke pri Dunaji, Zo svoj ich diel nám budú čítať :
Stanislava CHROBÁKOVÁ REPAR ,Dušan TEPLAN, Ján JUHANIAK, Jitka ROŽŇOVÁ, Marián HATALA, Igor HOCHEL, Mila HAUGOVÁ, Martin VLADO, Elena HIDVÉGHYOVÁ-YUNG , Zuzana MOJŽIŠOVÁ, Daniela BOJNANSKÁ, Ivana KOMANICKÁ, a ďalší autori literárneho časopisu FRAKTÁL.
Po 7 rokoch vydávania štvrťročníka FRAKTÁL sa tak živým slovom rozlúčime s jeho zakladateľskou redakciou, podobou i koncepciou (a v závere sa tiež niečo dozvieme o jeho budúcom smerovaní).

Lamač: Literárny večer
2024-11-29
29.11.2024, 18:00, Miestna knižnica Lamač, Malokarpatské nám. 11, Bratislava

Druhý ročník Literárneho večera
Pozývame vás na druhý ročník Literárneho večera, ktorý sme tentokrát obohatili o zaujímavých hostí. Celý literárny večer sa bude konať v Miestnej knižnici Lamač.
Podujatie pre vás pripravil Čarodejník z krajiny, o.z. v spolupráci s Miestnou knižnicou Lamač. Podujatie je inšpirované Nocou literatúry.
Čítačky:
1) DETEKTÍVNA
2) PREZIDENTSKÁ, číta František Kovár
3) JUŽANSKÁ
4) GLOSÁTORSKÁ
5) STANDUPOVÁ, číta Michael Szatmary
